ડિલર્સો આગામી ડિસેમ્બરમાં બોન્ડના રિડમ્પશનને કારણે વધુ દબાણ આવવાની ભિતિ વ્યકત કરી રહ્યા છે. સ્થાનિક આયાતકારોની સતત માગને કારણે રૂપિયો ઘસાઈ રહ્યો છે એમ જણાવીને રૂપીટ્રેડના અલોક અગ્રવાલનું કહેવું હતું કે, ફોરવર્ડ માર્કેટમાં રૂપિયો વધુ ડિસ્કાઉન્ટમાં ટ્રેડ થઈ રહ્યો છે. સૂત્રોના કહેવા અનુસાર એક તબક્કે તેમાં ૬૮.૪૦-૪૫ના ભાવે સોદા થયા હતા. દરમિયાન ડોલર સામે રૂપિયો ઇન્ટ્રા ડેમાં ૬૮.૨૬ સુધી ગબડીને છેલ્લે ૬૮.૨૫ રહ્યો હતો. આમ ૦.૧૩ ટકા અથવા ૯ પૈસા વધુ ઘટ્યો હતો. રૂપિયો પાઉન્ડ સામે ૮૫.૦૧ અને યુરો સામે ૭૨.૬૨ મૂકાતો હતો.